open-index/open-wikipedia-markdown huggingface dataset:
இலட்சுமி நாராயண் குப்தா

**இலட்சுமி நாராயண் குப்தா** (*Laxmi Narayan Gupta*) மத்திய பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். அவர் 1952 பொதுத் தேர்தலில் வெற்றி பெற்றதன் மூலம் மத்தியப் பிரதேச சட்டமன்றத்தில் பிச்சோர் சட்டமன்றத் தொகுதியைப் பிரதிநிதித்துவப்படுத்தினார்  .

## '''மேற்கோள்கள்'''

பகுப்பு:இறந்த ஆண்டு குறிப்பிடப்படவில்லை
பகுப்பு:மத்தியப் பிரதேச அரசியல்வாதிகள்
பகுப்பு:மத்தியப் பிரதேச நபர்கள்
புனித சூசையப்பர் ஆங்கிலோ இந்திய மேல்நிலைப் பள்ளி

**புனித சூசையப்பர் ஆங்கிலோ இந்திய மேல்நிலைப் பள்ளி** என்பது, இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் புறநகர்ப் பகுதியில்,  (அதாவது, 13°06'30.3"N, 80°14'23.5"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள ஒரு மேல்நிலைப் பள்ளியாகும். 1883 ஆம் ஆண்டு புனித சூசையப்பர் பள்ளி என்ற பெயரில் இப்பள்ளி ஆரம்பிக்கப்பட்டது.

## மேற்கோள்கள்

## வெளி இணைப்புகள்
* Geohack

பகுப்பு:சென்னையிலுள்ள தனியார் பள்ளிகள்
சகட் அபோ

**சகத் அபோ** (*Chakat Aboh*) அகில இந்திய திரிணாமுல் காங்கிரஸ் அரசியல்வாதி ஆவார். அவர் 24 அக்டோபர் 2019 அன்று கோன்சா மேற்கு பகுதியிலிருந்து அருணாச்சல பிரதேச சட்டமன்ற உறுப்பினராகத் தேர்ந்தெடுக்கப்பட்டார். அவர் 3,818 வாக்குகளை எதிர்த்து 5,705 வாக்குகளைப் பெற்றார், அவரது எதிரியான அசெட் ஹோம்டோக்கிற்கு. ஜனவரி 1, 2021 அன்று அவர் அகில இந்திய திரிணாமுல் காங்கிரஸில் சேர்ந்தார்.

இவர் தேசிய மக்கள் கட்சியின் தலைவர் டிரோங் அபோவின் மனைவி ஆவார்.

## மேற்கோள்கள்


பகுப்பு:வாழும் மக்கள்
பகுப்பு:அருணாச்சலப் பிரதேச அரசியல்வாதிகள்
பகுப்பு:அருணாச்சலப் பிரதேச சட்டமன்ற பெண் உறுப்பினர்கள்
இசுடெர்லிங்

**இசுடெர்லிங் விடுமுறை ஓய்வு விடுதி நிறுவனம்** (*Sterling Holiday Resorts Limited*)(*இசுடெர்லிங் ஹாலிடே ரிசார்ட்ஸ் லிமிடெட்-*இசுடெர்லிங் என அழைக்கப்படுகிறது), என்பது விடுமுறை விடுதிகளைக் கொண்டுள்ள நிறுவனம் ஆகும். இந்நிறுவனம் 1986ஆம் ஆண்டில் துவங்கப்பட்டது. 2015ஆம் ஆண்டில், இசுடெர்லிங் விடுமுறை ஓய்வு விடுதி இந்தியா நிறுவனம், தாமசு குக் இந்திய நிறுவனத்திலிருந்து 100% தன்னாட்சியுடன் கூடிய துணை நிறுவனமாக மாறியது.

*இசுடெர்லிங் ஹாலிடே ரிசார்ட்ஸ் லிமிடெட்*, *நேச்சர் டிரெயில்ஸ் ரிசார்ட்ஸ் பிரைவேட் லிமிடெட்*-ஐ வாங்குவதற்கான ஒப்பந்தத்தில் அக்டோபர் 2015-ல் கையெழுத்திட்டது - இது மகாராட்டிராவில் 4 இடங்களில் உல்லாச விடுதிகளை இயக்கும் ஒரு சாகச விடுமுறை நிறுவனமாகும். நிறுவனம் மேலும் பல இடங்களுக்கு விரிவுபடுத்தப்படலாம் என்று தெரிவிக்கப்பட்டுள்ளது.

ஆர். சி. ஐ. குழுவுடன் இணைந்து இசுடெரிலிங் உலகளவில் 4600 இணைந்த விடுதிகளையும் இந்தியாவில் 110 விடுதிகளையும் கொண்டுள்ளது. இதனை அனைத்திந்திய உல்லாச விடுதி மேம்பாட்டுக் கழகம் அங்கீகரிக்கத்துள்ளது.

## வரலாறு
இசுடெர்லிங் 1986-ல் இந்தியாவின் சென்னையில் நிறுவப்பட்டது. இதன் முதல் ஓய்வு விடுதியான *லேக் வியூ* கொடைக்கானலில் திறக்கப்பட்டது (இந்த விடுமுறை விடுதி சமீபத்தில் *கோடை - பை தி லேக்* என மறுபெயரிடப்பட்டது). *இசெடெர்லிங் ஆலிடேசு* 1988ஆம் ஆண்டில் 11 ஓய்வு விடுதிகளுடன் விரிவடைந்தது. 2010ஆம் ஆண்டில், இந்நிறுவனம் தனது வணிகப் பெயரை *இசுடெர்லிங் ரிசார்ட்சிலிருந்து* *இசுடெர்லிங் ஆலிடேசு* என்று மாற்றியது.

இந்நிறுவனம் இன்று 29 இடங்களில் 110 விடுமுறை விடுதிகளைக் கொண்டுள்ளது. மேலும் புதிதாக பல விடுதிகளைச் சேர்க்க திட்டமிட்டுள்ளது.

## ஓய்வு விடுதிகள்
இசுடெர்லிங் கட்டமைப்பின் வலைப்பின்னலில் உள்ள ஓய்வு விடுதிகள் இந்தியா முழுவதும் தற்பொழுது உள்ளன. இவை:
[thumb|250x250px|[புரி ஓய்வு விடுதி சந்திப்பில் ஓய்வு விடுதியின் இலட்சினை]]
[thumb|250x250px| [புரியில் உள்ள இசுடெர்லிங் ஓய்வு விடுதி உட்புறம்]]

### ஓய்வு விடுதிகள்

# இசுடெர்லிங் *லேக் பேலசு* - ஆலப்புழா
# இசுடெர்லிங் படகு இல்லம் - ஆலப்புழா
# இசுடெர்லிங் ஆனைக்கட்டி, வடகோட்டதாரா
# இசுடெர்லிங் கார்பெட்
# இசுடெர்லிங் டார்ஜீலிங்
# இசுடெர்லிங் கேங்டாக் - ஆரஞ்சு கிராமம்
# இசுடெர்லிங் ருத்ரா கிர்
# இசுடெர்லிங் கோவா வர்கா
# இசுடெர்லிங் குருவாயூர்
# இசுடெர்லிங் காலிம்போங்
# இசுடெர்லிங் கன்கா
# இசுடெர்லிங் கார்வார்
# இசுடெர்லிங் கோடை - ஏரி
# இசுடெர்லிங் கோடை - பள்ளத்தாக்கு
# இசுடெர்லிங் குப்ரி
# இசுடெர்லிங் லோணாவ்ளா
# இசுடெர்லிங் மதுரை
# இசுடெர்லிங் மணாலி
# இசுடெர்லிங் அபு மலை
# இசுடெர்லிங் மூணார்
# இசுடெர்லிங் முசோரி
# இசுடெர்லிங் நைனித்தால்
# இசுடெர்லிங் உதகமண்டலம் - ஏல மலைகள்
# இசுடெர்லிங் ஊட்டி - பெர்ன் ஹில்
# இசுடெர்லிங் பதம் பென்ச்
# இசுடெர்லிங் பலவெல்லி கோதாவரி
# இசுடெர்லிங் புரி
# இசுடெர்லிங் ரிசிகேசு
# இசுடெர்லிங் சரிஸ்கா
# டி லைலா படகு இல்லம் சிறிநகர்
# இசுடெர்லிங் தேக்கடி
# இசுடெர்லிங் அருணை அனந்த திருவண்ணாமலை
# இசுடெர்லிங் வயநாடு
# இசுடெர்லிங் ஏலகிரி
# இசுடெர்லிங் ஏற்காடு

## மேற்கோள்கள்

பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
பகுப்பு:சென்னையை மையமாகக் கொண்ட நிறுவனங்கள்
பெலுரு மாவட்டம்

**பெலுரு மாவட்டம்** (மலாய் மொழி: *Daerah Beluru*; ஆங்கிலம்: *Beluru District*) என்பது மலேசியா, சரவாக் மாநிலத்தில்; மிரி பிரிவில்; ஒரு மாவட்டமாகும். 

பெலுரு மாவட்டம் மிரி நகரத்தில் இருந்து 80 கி.மீ. அல்லது ஒன்றரை மணிநேர பயணத்தில் பாக்குன் அணைக்கு அருகில் அமைந்துள்ளது.

## வரலாறு

இப்போதைய பெலுரு மாவட்டம் முன்பு சிறிய மாவட்டமாக இருந்த போது மருடி மாவட்டத்தின் (Marudi District Office); நிர்வாகத்தின் கீழ் உள்ளது.

பெலுரு மாவட்டம் 1970-களில் செயல்படத் தொடங்கியது. அப்போதைய நிர்வாகம் உலு சுங்கை நாடளுமன்றப் பராமரிப்பில் இருந்தது. இதன் துணை மாவட்ட அலுவலகம் 1976-இல் நிறுவப்பட்டது. அதன் முதல் நிர்வாக அதிகாரி சோனிசு காட்பெரி பாண்டிக் (Joanis Godfery Pandik).

பெலுரு மாவட்டம் 01 ஆகஸ்ட் 2016-இல் முழு மாவட்டமாக அங்கீகரிக்கப்பட்டது. அக்டோபர் 15, 2016-இல் முழு மாவட்டமாக செயல்படத் தொடங்கியது.

## மேற்கோள்கள்

## இவற்றையும் பார்க்க
* வெள்ளை இராஜா
* மிரி மாவட்டம்

பகுப்பு:சரவாக்
பகுப்பு:சரவாக் மாவட்டங்கள்
எழிச்சூர்

**எழிச்சூர்** () என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்தில்,  (அதாவது, 12°48'47.5"N, 79°54'46.8"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 71 மீட்டர் உயரத்தில் அமைந்துள்ள ஒரு புறநகர்ப் பகுதியாகும். தொள்ளாழி, சென்னக்குப்பம், உள்ளாவூர், தேவரியம்பாக்கம் மற்றும் வடக்குப்பட்டு ஆகியவை எழிச்சூர் பகுதிக்கு அருகிலுள்ள முக்கிய புறநகர்ப் பகுதிகளாகும். எழிச்சூரில் கொரோனா வைரசு சிகிச்சை மையம் ஒன்று இயங்கி வருகிறது. எழிச்சூருக்கு தாம்பரத்திலிருந்து பேருந்து ஒன்றே ஒன்று இயக்கப்படுவதால், கூடுதல் பேருந்து சேவைகள் அளிக்க இங்குள்ள மக்கள் வலியுறுத்தி வருகின்றனர். எழிச்சூர் நல்லிணக்கீசுவரர் கோயில் என்ற சிவன் கோயில் ஒன்று இங்கு அமைந்துள்ளது.

## மேற்கோள்கள்

## வெளி இணைப்பு
* Geohack

பகுப்பு:காஞ்சிபுரம் மாவட்டத்தில் உள்ள கிராமங்கள்
ஒராங் உலு மக்கள்

**ஒராங் உலு மக்கள்**  (மலாய்: *Orang Ulu*; ஆங்கிலம்: *Orang Ulu*) என்பது தென்கிழக்கு ஆசியாவின் போர்னியோ தீவில்; வடகிழக்கு சரவாக் பகுதியில் வாழும் பலதரப்பட்ட பழங்குடி மக்களை குறிப்பிடும் ஒரு பொதுவான அழைப்புச் சொல் ஆகும். இந்தப் பழங்குடி இனத்தில் 27 துணைக் குழுக்கள் உள்ளன. ஒராங் உலு என்றால் உட்பகுதியில் வாழும் மக்கள் என்று பொருள்படும். 

மலாய் மொழியில் ஒராங் (*Orang)* என்றால் மனிதர்; உலு (*Ulu*) என்றால் உட்புறம் அல்லது உட்பகுதி என்று பொருள். இவர்களின் மக்கள்தொகை 25,000-க்குள் இருக்கலாம் என்று கணக்கிடப்பட்டு உள்ளது.

## பொது

ஒராங் உலு என்பது மலேசியாவில் ஒரு சட்டப்பூர்வமான சொல் அல்ல என்று அறியப் படுகிறது. ஏனெனில் மலேசிய அரசியலமைப்பில் (*Malaysian Constitution*) இந்த ஒராங் உலு மக்கள் அரசிதழில் பட்டியலிடப் படவில்லை. இருப்பினும் துணைக் குழுக்களில் உள்ள இதர சில இனக்குழுக்கள் பட்டியலிடப்பட்டு உள்ளன.

1969-ஆம் ஆண்டில் மலேசியா சரவாக் மாநிலத்தில் உருவாக்கப்பட்ட ஒராங் உலு தேசிய சங்கம் (*Orang Ulu National Association* - *OUNA*) எனும் அமைப்பின் மூலமாக ஒராங் உலு எனும் வார்த்தை பிரபலம் அடைந்து உள்ளது.

## பழங்குடி இனக்குழுக்கள்

ஒராங் உலு பழங்குடி இனத்தில் பலதரப் பட்ட 27 துணைக் குழுக்கள் உள்ளன. ஒவ்வொரு துணைக் குழுவிலும் 500 பேரில் இருந்து சில ஆயிரம் பேர் வரை உள்ளனர். இந்தப் பழங்குடியின மக்கள் சுவரோவியங்கள் மற்றும் மர வேலைப்பாடுகளால் அலங்கரிக்கப்பட்ட நீளவீடுகளில் வாழ்கின்றனர். 

இவர்கள் நுட்பமான மணி வேலைப்பாடுகள்; பச்சை குத்தல்கள்; பிரம்புகள் செய்தல்; நெசவு தொழில் மற்றும் பிற பழங்குடி கைவினைப் பொருட்களுக்காகவும் நன்கு அறியப் பட்டவர்கள். 

### சப்பே வீணை இசைக் கருவி

ஒராங் உலு பழங்குடியினரை அவர்களின் தனித்துவமான இசையால் அடையாளம் காணலாம். படகு வடிவத்தில் வடிவமைக்கப்பட்ட சப்பே (*Sapeh*) வீணை இசைக் கருவியின் ஒலிகள் தனித்துவமானவை. அத்துடன் இவர்களின் பாரம்பரிய நடனத்தை ’கஞ்செட்’ (*Kanjet*) என்று அழைக்கிறார்கள். 

ஒராங் உலு பழங்குடியினரில் பெரும்பான்மையானவர்கள் கிறிசுதவர்கள். ஆனாலும் அவர்களின் பழைய பாரம்பரிய ஆன்மீக மதங்கள் (*Traditional Religions*) இன்னும் சில பகுதிகளில் நடைமுறையில் உள்ளன.

## மேற்கோள்கள்

## வெளி இணைப்புகள்

பகுப்பு:சரவாக்‎
பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
பன்னாட்டு நேரம்

**பன்னாட்டு நேரம்** (*Universal Time*, *UT* அல்லது *UT1*)  என்பது புவியின் சுழற்சியை அடிப்படையாகக் கொண்ட ஒரு நேரத் தரமாகும். முதலில் அது 0° நெடுவரையில் சராசரி சூரிய நேரமாக இருந்தபோதிலும், சூரியனின் துல்லியமான அளவீடுகள் கடினம். எனவே, பன்னாட்டு நேரமானது புவி சுழற்சிக் கோணம் (ERA, இது கிரீனிச்சு சராசரி பக்கவாட்டு நேரத்திற்கு மாற்றாக செயல்படுகிறது) என்று அழைக்கப்படும் சர்வதேச வான குறிப்பு சட்டத்துடன் (ICRF) பூமியின் கோணத்தின் அளவீட்டில் இருந்து கணக்கிடப்படுகிறது. UT1 பூமியில் எல்லா இடங்களிலும் ஒரே மாதிரியாக உள்ளது.

:ERA = 2π(0.7790572732640 + 1.00273781191135448*&thinsp;·&thinsp;T<sub>u</sub>*) ஆரையம்
இங்கு *T<sub>u</sub>* = (யூலியன் UT1 நாள் - 2451545.0), ERA = புவியின் சுழற்சிக் கோணம்

## மேற்கோள்கள்

## உசாத்துணைகள்
*
*

## வெளி இணைப்புகள்
*''Time Lord'' by Clark Blaise: a biography of Sanford Fleming and the idea of standard time

பகுப்பு:காலம்
பகுப்பு:வானியலில் நேரம்
இலட்சுமி தாசு

**இலட்சுமி தாசு** (*Laxmi Das*)(பிறப்பு 1 மே 1918) என்பவர்  இந்திய அரசியல்வாதி ஆவார். இவர் இந்தியப் பொதுவுடைமைக் கட்சியின் உறுப்பினர் ஆவார். இவர் இந்திய நாடாளுமன்றத்தின் கீழ் சபையான மக்களவையில் மிரியால்குடா தொகுதியினைப் பிரதிநிதித்துவப்படுத்தும் வகையில் நாடாளுமன்ற உறுப்பினராக 1962 முதல் 1967 வரை பதவியிலிருந்தார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:1918 பிறப்புகள்
பகுப்பு:3வது மக்களவை உறுப்பினர்கள்
பெத்தோங் மாவட்டம்

**பெத்தோங் மாவட்டம்** (மலாய் மொழி: *Daerah Betong*; ஆங்கிலம்: *Betong District*; சீனம்: 木中县) என்பது மலேசியா, சரவாக் மாநிலத்தில்; பெத்தோங் பிரிவில் ஒரு மாவட்டமாகும்.

முன்பு இந்த மாவட்டம், சரிபாஸ் *(Saribas)* என்ற பெயரில் செரி அமான் பிரிவின் *(Sri Aman Division)* நிர்வாகத்தின் கீழ் இருந்தது. இன்றும் சரவாக் மக்களிடையே சரிபாஸ் எனும் சொல் புழக்கத்தில் உள்ளது. 

## பொது
### பெத்தோங் பிரிவு மாவட்டங்கள்
பெத்தோங் பிரிவில் உள்ள மாவட்டங்கள்:
 
* பெத்தோங் மாவட்டம்
* சரதோக்கு மாவட்டம்

## சரிபாஸ்

சரிபாஸ் அதன் இபான் மக்களின் நீளவீடுகளுக்கு (Longhouses) பிரபலமானது; மற்றும் இபான் கலாசாரத்தின் மையமாகவும் கருதப் படுகிறது. சரிபாஸ் பகுதியில் 222 நீளவீடுகள் உள்ளன.

இங்குள்ள இபான் மக்கள், சரவாக் மாநிலத்தின் பூர்வீகப் பழங்குடியினர். இவர்கள் கடல் டயாக் *(Sea Dayaks)* மக்கள் என்று அழைப்பதும் உண்டு.

1849-ஆம் ஆண்டு சூலை 31-ஆம் தேதி சரவாக், பெத்திங் மாரு *(Beting Maru)* எனும் இடத்தில் ஒரு போர் நடந்தது *(Battle of Beting Maru).* செக்ராங் *(Sekrang)* இபான் மக்கள்; மற்றும் சரிபாஸ் இபான் *(Saribas Iban)* மீது வெள்ளை இராஜா ஜேம்சு புரூக் *(Rajah James Brooke)* நடத்திய போர். அதில் ஜேம்சு புரூக் வெற்றி பெற்றார். அதன் பிறகு, சரிபாஸ் பகுதி சரவாக் மாநிலத்துடன் இணைக்கப்பட்டது.

## இனக்குழுக்கள்

பெத்தோங் மாவட்டம் பாரம்பரியமாக இபான், மலாய் மக்கள் மற்றும் சீனர் மக்களின் தாயகமாக உள்ளது. பெரும்பாலான இபான் மக்கள் பெத்தோங் மற்றும் சரதோக் கிராமப் புறங்களில் பரவி உள்ளனர். இங்கு இபான் மக்கள் 12,492 பேர் வாழ்கின்றனர்.

சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ, மெலனாவ் மற்றும் ஒராங் உலு ஆகியோர் பெத்தோங் பிரிவை சேர்ந்தவர்கள் அல்ல. 

இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங் மாவட்டத்திற்குள் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் செம்பனைத் தோட்டங்களில் வேலை செய்கிறார்கள்.

## சான்றுகள்

## இவற்றையும் பார்க்க
* பெத்தோங் பிரிவு
* வெள்ளை இராஜா
* ஜேம்சு புரூக்

பகுப்பு:சரவாக்
பகுப்பு:சரவாக் மாவட்டங்கள்
பிந்துலு மாவட்டம்

**பிந்துலு மாவட்டம்** (மலாய் மொழி: *Daerah Bintulu*; ஆங்கிலம்: *Bintulu District*; சீனம்: 民都鲁县) என்பது மலேசியா, சரவாக் மாநிலத்தில்; பிந்துலு பிரிவில் ஒரு மாவட்டமாகும்.

பிந்துலு மாவட்டம்; கூச்சிங் நகரத்திற்கு வடகிழக்கே 610 கி.மீ. (380 மைல்); சிபு மாவட்டத்திற்கு வடகிழக்கே 216 கி.மீ. (134 மைல்); மிரி மாவட்டத்திற்கு தென்மேற்கே 200 கி.மீ. (120 மைல்) தொலைவில் அமைந்து உள்ளது.

## சொல் பிறப்பியல்

16-ஆம் நூற்றாண்டின் போது, போர்த்துகீசிய கடலோடிகளால் "ரிவர் டி புருலு" (*River de Burulu*) என்று பிந்துலுவிற்குப் பெயரிடப்பட்டது. பிந்துலு என்ற பெயரில் பல புராணக் கதைகள் உள்ளன. புரூக் வம்சத்தின் ஆட்சியின் போது, சரவாக் பழங்குடியினரின் சமூகத்தில், தங்கள் சமூகத் தகுதியைத் தக்க வைத்துக் கொள்ள தலை வேட்டையாடுதல் (*Headhunting*) எனும் பழக்கத்தைப் பின்பற்றி வந்தனர்.

பின்னர் வேட்டையாடிய தலைகளை கெமெனா ஆற்றில் (*Kemena River*) வீசி விடுவார்கள். அதன் பிறகு ஆற்றில் இறங்கி அந்தத் தலைகளைச் சேகரிப்பார்கள். தலைகளைச் சேகரிக்கும் நடைமுறையை "மெந்து உலாவ்" (*Mentu Ulau*) என உள்ளூர்ப் பூர்வீக மொழியில் அழைத்தார்கள்.  

இந்த மெந்து உலாவ் எனும் சொல்லில் இருந்து பிந்துலு எனும் சொல் உருவாகி இருக்கலாம் என நம்பப்படுகிறது.

## வரலாறு

1861-ஆம் ஆண்டில் வெள்ளை ராஜா ஜேம்சு புரூக், பிந்துலு மாவட்டத்தைக் கையகப்படுத்தும் போது, அந்தப் பகுதி ஒரு சிறிய மீன்பிடி கிராமமாக இருந்தது. பின்னர் 1862-ஆம் ஆண்டில் ஜேம்சு புரூக் அங்கு ஒரு கோட்டையைக் கட்டினார். 1867-இல், முதல் பொதுக்குழு கூட்டம் (*General Council*); அதாவது அப்போதைய மாநில சட்டமன்றம் பிந்துலு நகரில் கூட்டப்பட்டது.

1969-ஆம் ஆண்டு, தென்சீனக் கடற்கரையில் எண்ணெய் எரிவாயு இருப்புக்கள் கண்டுபிடிக்கப்படும் வரையில், பிந்துலு ஒரு சின்ன மீன்பிடி கிராமமாகவே இருந்தது. எரிவாயு இருப்புக்கள் கண்டுபிடிக்கப்பட்ட பின்னர், பிந்துலு நகரம், தொழில்களின் மையமாக மாறியுள்ளது.

### சரவாக்கின் வெள்ளை ராஜா

ஜேம்சு புரூக், 1841-ஆம் ஆண்டில் புரூணை சுல்தானகத்தால் சரவாக்கின் வெள்ளை ராஜாவாக நியமிக்கப் பட்டார். அப்போது சரவாக் என்று அழைக்கப்பட்டது. இப்போது அந்தப் பகுதி கூச்சிங் என்று அழைக்கப்படுகிறது. இருபது ஆண்டுகள் கழித்து 1861-இல், பிந்துலு பகுதியையும் புரூணை சுல்தானகம் விட்டுக் கொடுத்தது.

அந்தக் கட்டத்தில், பிந்துலு ஒரு சிறிய குடியேற்றப் பகுதியாக இருந்தது. பிந்துலு கிராமத்தில் கெப்பல் கோட்டை (*Fort Keppel*) எனும் ஒரு மரக் கோட்டை கட்டப்பட்டது. ராஜா ஜேம்சு புரூக் மற்றும் சார்லஸ் புரூக்கின் நெருங்கிய நண்பரான சர் என்றி கெப்பல் (*Sir Henry Keppel*) என்பவரின் பெயர் அந்தக் கோட்டைக்குச் சூட்டப்பட்டது.

## பொது

பிந்துலு மாவட்டத்தின் முதல் விமான ஓடுபாதைக் கட்டுமானம் 1934-இல் தொடங்கியது. நிதி சிக்கல்களின் காரணமாக 1938-இல் நிறுத்தப்பட்டது. இரண்டாம் உலகப் போரின் போது, நேச நாட்டுப் படைகளால் கடுமையாகக் குண்டுகள் வீசித் தாக்கப்பட்டது. 

பின்னர் ஆங்கிலேயர்கள் அந்த விமான ஓடுபாதையை மீண்டும் கட்டினார்கள். 1955-இல் முழுமையாகச் செயல்படத் தொடங்கியது. 2002-இல், பழைய வானூர்தி நிலையத்திற்குப் பதிலாக புதிய பிந்துலு வானூர்தி நிலையம் கட்டப்பட்டது.

பிந்துலு மாவட்டத்தின் பொருளாதாரம், செம்பனை, வனத் தோட்டங்கள் (*Forest Plantations*), பாமாயில் பதப் படுத்துதல், மரக்கழிவு பதப் படுத்துதல் மற்றும் சிமெண்டு உற்பத்தி ஆகியவற்றைச் சார்ந்துள்ளது. சரவாக் மாநிலத்தில் பிந்துலு துறைமுகம் மிகவும் பரபரப்பான துறைமுகமாகும்.

## சான்றுகள்

## இவற்றையும் பார்க்க
* பிந்துலு பிரிவு
* வெள்ளை இராஜா
* ஜேம்சு புரூக்

பகுப்பு:சரவாக்
பகுப்பு:சரவாக் மாவட்டங்கள்
காயான் மக்கள்

**காயான்** அல்லது **காயான் மக்கள்** (மலாய்: *Kaum Kayan*; ஆங்கிலம்: *Kayan People*) என்பவர்கள் தென்கிழக்கு ஆசியாவின் போர்னியோ தீவில் வாழும் பழங்குடிகள் மக்களாகும். காயான் மக்கள் தங்களின் அண்டைய பகுதி மக்களான கென்னியா பழங்குடியினரை (*Kenyah Tribe*) போன்று, ஒரே இனக் குழுவைச் சேர்ந்தவர்கள்.

காயான் மக்கள்; அப்போ காயான் மக்கள் (*Apo Kayan People*) குழுவின் கீழ், மற்றொரு குழு மக்களான பகாவ் இன மக்கள் (*Bahau People*) எனும் இனக் குழுவினருடன் ஒன்றாக இணைக்கப்பட்டு உள்ளனர். 

## பொது

காயான் மக்கள், தயாக்கு மக்களின் (*Dayak People*) ஒரு பகுதியாக வகைப்படுத்தப் படுகிறார்கள். அத்துடன் இந்த போர்னியோ காயான் மக்கள், மியான்மர் நாட்டின் காயான் மக்களிடம் (*Kayan People of Myanmar*) இருந்து முற்றிலும் வேறுபட்டவர்கள் ஆகும்.

காயான் இனக்குழுவின் மக்கள் தொகை சுமார் 200,000 ஆக இருக்கலாம்.[2] இவர்கள் ஒராங் உலு (*Orang Ulu*) என்று அழைக்கப்படும் ஒரு பெரிய குழுவின் ஒரு பகுதியாக உள்ளனர்.  

### மனிதர் தலை வேட்டையாடுபவர்கள்

மற்ற சில தயாக்கு மக்கள் இனத்தவரைப் போலவே, காயான் மக்கள் திறமையான போர்வீரர்கள்; முன்னர் காலத்தில் இவர்கள் மனிதர் தலை வேட்டையாடுபவர்கள் (*Headhunters*); மலைசார் நெல் சாகுபடியில் (*Upland Rice Cultivation*) திறமையானவர்கள் என அறியப் படுகிறார்கள். 

மேலும் ஆண் பெண் இரு பாலரும் அதிகமாய்ப் பச்சை குத்திக் கொள்பவர்கள் (*Extensive Tattoos*); மற்றும் பெரிய அளவிலான காது வளையங்களை அணிந்து கொள்பவர்கள் ஆகும்.

## வரலாறு

காயான் மக்கள் போர்னியோவின் வடக்கு கலிமந்தான் மாநிலத்தில் உள்ள காயான் ஆற்றங்கரைகளில் (*Kayan River*) இருந்து தோன்றி இருக்கலாம் என்று நம்பப்படுகிறது. இவர்கள் மேல் காயான் ஆறு; மத்திய கபுவாசு ஆறு (*Kapuas River*) மற்றும் மகாகம் ஆற்றுப் பகுதிகளில் (*Mahakam River*) இன்றும் வாழ்கின்றனர். 

வரலாற்றுக் காலங்களில் இவர்கள் சரவாக் மாநிலத்தின் தெற்குப் பகுதி வரை விரிவு அடைந்து இருக்கலாம் என தெரிகிறது. அதே நேரத்தில் சரவாக் மாநிலத்தின் வடக்குப் பகுதியில் விரிவு அடைந்த காலத்தில் [இபான்]] மக்களுடன் இவர்கள் சில மோதல்களில் ஈடுபட்டு உள்ளனர். 

### நிரந்தரக் குடியேற்றம்

அதன் பின்னர் இவர்கள் சரவாக்கில் மத்திய பாராம் ஆறு (*Baram River*); பிந்துலு ஆறு (*Bintulu River*); மற்றும் ராஜாங் ஆறு (*Rajang River*); போன்ற பெரும் ஆறுகளின் கரைகளில் நிரந்தரமாகத் தங்கிவிட்டனர்

1863-ஆம் ஆண்டில் மேற்கு கலிமந்தான் (*West Kalimantan*) பகுதியில் இருந்து, இபான் மக்கள் சரிபாசு ஆறு மற்றும் இரசாங் ஆற்றின் மேல்பகுதிகளுக்கு குடிபெயர்ந்தனர். அந்த பகுதிகளில் வாழ்ந்த காயான் மக்களைத் தாக்கத் தொடங்கினர்.

### இனவாரியான போர்கள்

மேற்கு கலிமந்தான் பகுதியில் உள்ள மேற்கு கூத்தாய் பிராந்தியத்தின் (*West Kutai Regency*) மக்கள்தொகையில் 1.4% கொண்ட காயான் மக்களும்; இதர பல பழங்குடியினரும் இடம்பெயர்வதற்கு இனவாரியான போர்களும் மற்றும் தலைமறைவு தாக்குதல்களும் காரணமாக அமைந்தன. 

வரலாற்று காலங்களில் கிழக்கு போர்னியோவில் குறிப்பிடத்தக்க அளவிற்கு இடப்பெயர்வுகள் நிகழ்ந்து உள்ளன. அதன் பின்னர் காயான் மக்களில் பெரும்பாலோர் இசுலாத்திற்கு மாறினர்.

## மேற்கோள்கள்

## வெளி இணைப்புகள்

பகுப்பு:சரவாக்‎
பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
கம்பில்யா

**கம்பில்யா** என்பது பாஞ்சால இராச்சியத்தின் தலைநகரம் ஆகும். பாஞ்சால இராச்சியம் மகாபாரதத்தில் குறிப்பிடப்பட்டுள்ள ஒரு மகாஜனபாதம் ஆகும். கம்பில்யா தெற்குப் பாஞ்சாலத்தின் தலைநகரமாகவும், அகிச்சத்ரா வடக்குப் பாஞ்சாலத்தின் தலைநகரமாகவும் திகழ்ந்தன. மகாபாரதக் காலத்தின் போது, துருபதரால் கம்பில்யா ஆளப்பட்டது.

## வரலாறு
கம்பில்யா மற்றும் மகந்தி என்ற பெயரால் முன்னர் அழைக்கப்பட்ட இந்த இடத்தின் வரலாறானது, சைன சமயத் தீர்த்தங்கரரான விமலநாதரின் காலங்களில் இருந்தே நிலைத்திருக்கிறது. சூரிய குல மன்னரான அரிசேனரின் பிறந்த இடமும் இதுவாகும். சைன சமயப் பகவான் நேமிநாதரின் காலத்தின் போது மன்னர் துருபதரால் இந்தத் தலைநகரமானது ஆளப்பட்டது. இந்த இடத்தில் உள்ள தெய்வங்கள் குப்தர் காலத்தைச் சேர்ந்தவை எனக் கூறப்படுகின்றன.

## உசாத்துணை

* சகோதரி நிவேதிதை & ஆனந்த குமாரசுவாமி: Myths and Legends of the Hindus and Bhuddhists, Kolkata, 2001 
* Nagendranath Basu: 'Bangla vishva kosha'

பகுப்பு:பண்டைய இந்திய நகரங்கள்
பகுப்பு:மகாபாரதம்
மேய்ச்சல் வாழ்க்கை முறை

[வலது|thumb|[சகார் மகாலும் பகுதியாரியும் மாகாணம்|சகார் மகால் மற்றும் பக்தியாரி மாகாணத்தில் பக்தியாரி மக்களின் ஒரு கூடாரம், ஈரான்.]]
thumb|மேய்ச்சல் வாழ்க்கை முறையின் உலக வரைபடம். இதன் தொடக்கமும், வரலாற்று ரீதியிலான வளர்ச்சியும்

**மேய்ச்சல் வாழ்க்கை முறை** என்பது கால்நடை வளர்ப்பின் ஒரு வகையாகும். இதில் கொல்லைப்படுத்தப்பட்ட விலங்குகள் ("கால்நடை" என்று அறியப்படுபவை) ஒரு பெரிய தாவர வளர்ச்சியுடைய வெளிப்புற நிலங்களுக்கு (மேய்ச்சல் நிலங்கள்) மேச்சலுக்காக அழித்துவிடப்படுகின்றன. வரலாற்று ரீதியாக தங்களது மந்தைகளுடன் இடம்பெயரும் நாடோடி மக்கள் இம்முறையைப் பின்பற்றினர். அவர்கள் வளர்க்கும் விலங்கு இனங்கள் மாடுகள், ஒட்டகங்கள், ஆடுகள், வளர்ப்பு யாக்குகள், இலாமாக்கள், துருவ மான்கள், குதிரைகள் மற்றும் செம்மறியாடுகள் ஆகியவற்றை உள்ளடக்கியிருக்கலாம்.

மேய்ச்சல் வாழ்க்கை முறையானது பல வேறுபாடுகளுடன் உலகம் முழுவதும் பின்பற்றப்படுகிறது. வறண்ட நிலை, மண் வளமற்ற தன்மை, குளிர்ந்த அல்லது வெப்பமான நிலங்கள், பயிர் வளர்ச்சியைக் கடினமாக்கும் அல்லது வளர்ச்சியற்றதாக்கும் நிலை, நீரற்ற தன்மை போன்ற சூழ்நிலைக் காரணிகள் பொதுவாக இதற்கு வித்திடுகின்றன. மிகக் குறைவான நிலங்களில் மிகுந்த அளவுக்கு மட்டு மீறிய சூழ்நிலை அமைப்புகளில் வாழும் மேய்ச்சல் வாழ்க்கை முறைச் சமூகங்கள் புவி சூடாதலின் விளைவுகளுக்கு மிகுந்த பலவீனமாயானவையாக உள்ளன.

ஆப்பிரிக்கா, திபெத்திய பீடபூமி, யுரேசியப் புல்வெளி, அந்தீசு மலைத்தொடர், படகோனியா, பாம்பாசுப் புல்வெளி, ஆத்திரேலியா மற்றும் பல பிற இடங்கள் உள்ளிட்ட பல புவியியல் பகுதிகளில் மேய்ச்சல் வாழ்க்கை முறையானது ஒரு வாழ்க்கை முறையாகத் தொடர்ந்து நீடிக்கிறது. 2019ஆம் ஆண்டில் 20 மற்றும் 50 கோடிக்கு இடைப்பட்ட மக்கள் உலகளவில் மேய்ச்சல் வாழ்க்கை முறையைப் பின்பற்றுகின்றனர். உலக நாடுகளில் 75% நாடுகள் மேய்ச்சல் வாழ்க்கை முறைச் சமூகங்களைக் கொண்டுள்ளன.

## மேலும் காண்க

* மந்தை

## உசாத்துணை

பகுப்பு:கால்நடை வளர்ப்பு
நைமிசாரண்யம் (காடு)

[thumb|280x280px|முனிவர் [சுகர்|சுகா ஒரு குறிப்பிடத்தக்க எண்ணிக்கையிலான முனிவர்களுக்கு முன்னாள் உரையாற்றுகிறார். நைமிசாரண்யம், பகவத புராணம்.]]
**நைமிசாரண்யம்** (), அல்லது **நைமிசா** () என்பது அடிக்கடிப் புராண இலக்கியங்கள், *[[இராமாயணம்]]* மற்றும் *[[மகாபாரதம்]]* ஆகிய இதிகாசங்களில் குறிப்பிடப்படும் ஒரு புனிதமான காடு ஆகும். இங்கு தான் புராணங்கள் ஏராளமான முனிவர்களுக்கு முன்னாள் முதன் முதலாகக் கூறப்பட்டன என்று கருதப்படுகிறது. 

உத்தரப் பிரதேசத்தின் சீதாபூர் மாவட்டத்தில் கோமதி ஆற்றின் பக்கவாட்டில் அமைந்திருக்கும் தற்கால மிஸ்ர் என்ற இடம் தான் இந்த பண்டைக்கால காடு அமைந்திருந்த இடம் என்று கருதப்படுகிறது.

## மேலும் காண்க

* நைமிசாரண்யம், நைமிசாரண்யக் காடு இருந்த இடத்தில் அமைந்துள்ளதாகக் கருதப்படும் ஒரு கோயில்

## உசாத்துணை

## நூற்பட்டியல்

* Pandeya, Rajendra Bihari. “Naimiṣāraṇya in Literature.” *Journal of the American Oriental Society*, vol. 84, no. 4, 1964, pp. 405–408. *JSTOR*.

## வெளி இணைப்புகள்

* Wikimapia.org (location)
* Gomati River - Adi Ganga

பகுப்பு:இராமாயணம்
பகுப்பு:இராமாயண நிகழிடங்கள்
தேர்வு வாரியர்கள்

தேர்வு வீரர்கள் புத்தகம் இந்தியப் பிரதமர் நரேந்திர மோதியால், எழுதப்பட்டு, 2018ல் வெளீயிடப்பட்டது.  இந்தப் புத்தகம் தேர்வுகளினால் மாணவர்களிடையை ஏற்படும் அழுத்தத்தினை கையாளுவதற்கு உதவ எழுதப்பட்டது.

தற்போது இது ஹிந்தி, ஆங்கிலம், தமிழ், தெலுங்கு, மலையாளம், கன்னடம், ஒடியா, அஸ்ஸாமி, குஜராத்தி, மராத்தி, பஞ்சாபி, உருது & பெங்காலி ஆகிய 13 மொழிகளில் கிடைக்கிறது. 

## மொழிபெயர்ப்புகள்
*'தேர்வு வீரர்கள்* புத்தகம் தமிழில் *பரிட்சைக்குப் பயமேன்* என்ற பெயரினில் வி.இன்சுவை அவர்களால் மொழிபெயர்க்கப்பட்டு அல்லயன்சு பதிப்பகத்தாரால் செப்டம்பர் 05, 2018ல் வெளீயிடப்பட்டது.

*தேர்வு வீரர்கள்* கன்னடத்தில் சாகித்ய பஞ்சானன் பி.கே. நாராயண பிள்ளை, ஹுப்பள்ளி, அவர்களால் மொழிபெயர்க்கப்பட்டது. இந்தப் புத்தகம் இந்தியாவில் உள்ள அனைத்து அரசுப் பள்ளிகளுக்கும் விநியோகிக்கப்படுகிறது.  இது  பிரெய்லி பதிப்பாக உலக பிரெய்லி தினத்தன்று நரேந்திர மோடியால்  வெளியிடப்பட்டுள்ளது. 

## குறிப்புகள்

பகுப்பு:சுய உதவிப் புத்தகங்கள்
பகுப்பு: நரேந்திர மோதி
கென்னியா மக்கள்

**கென்னியா** அல்லது **கென்னியா மக்கள்** (மலாய்: *Kaum Kenyah*; ஆங்கிலம்: *Kenyah People*) என்பவர்கள் தென்கிழக்கு ஆசியாவின் போர்னியோ தீவில்; ஆஸ்திரோனீசிய மொழிகள் பேசும் பழங்குடிகள் மக்களாகும். 

சரவாக் மாநிலத்தின் மிரி மாவட்டம்; காப்பிட் மாவட்டம்; பிந்துலு மாவட்டம்; பெலாகா மாவட்டம் ஆகிய மாவட்டங்களில் பரவலாக வாழும் பெரிய பழங்குடி இன மக்களாக அறியப் படுகிறார்கள். தவிர இந்தோனேசியாவின் வடக்கு கலிமந்தான் மற்றும் கிழக்கு கலிமந்தான் பகுதிகளிலும் அதிகமாகக் காணப் படுகிறார்கள். 

## பொது
கென்னியா மக்கள் பல்வேறு பழங்குடி துணைக் குழுக்களாக (குலங்கள்) பிரிக்கப்பட்டு உள்ளனர். இந்தத் துணைக் குழுக்களை லெப்போ அல்லது லெபோ (*Lepo Tribes*; *Lebo Clans*) என்று அழைக்கிறார்கள்.

* லெப்போ அனான் (*Lepo Anan*) 
* லெப்போ தாவு (*Lepo Tau*) 
* லெப்போ சாலான் (*Lepu Jalan*) 
* லெப்போ தெப்பு (*Lepo Tepu*)
* லெப்போ அகாக் (*Lepo Agak*)
* உமா கிலிப் (*Uma Kelep*) 
* உமா உசோக் (*Uma Ujok*) 
* உமா பாவா (*Uma Pawa*) 
* உமா கூலிட் (*Uma Kulit*) 
* உமா அலிம் (*Uma Alim*) 
* உமா லாசான் (*Uma Lasan*) 
* லெப்போ மாவுட் (*Lepo Ma-ut*) 
* லெப்போ கே (*Lepo Ke*) 
* லெப்போ நிகா (*Lepo Ngao*)
* லோங் ஊலாய் (*Long Ulai*)
* லோங் திக்கான் (*Long Tikan*)
* லோங் சபத்து (*Long Sabatu*) 
* லெப்போ கா (*Lepo Ga*)
* லெப்போ திகான் (*Lepo Dikan*)
* லெப்போ பெம் (*Lepo Bem*)
* லெப்போ இம்போ (*Lepo Embo*)
* லெப்போ புவா (*Lepo Pua*)

## வாழ்வியல்

கென்னியா மக்கள், பாரம்பரியமாக வேளாண்வாதிகள்; பெரும்பாலும் நீளவீடுகளில் (*Uma Dado*) வாழ்கின்றனர். ஒவ்வொரு நீளவீட்டிலும் வாழ்பவர்கள், தங்கள் சொந்தத் தலைவரைத் தேர்ந்து எடுத்துக் கொள்வார்கள்.

அறுவடைத் திருவிழா போன்ற ஒரு நிகழ்வு அல்லது கொண்டாட்டம் வந்தால், அவர்கள் பொதுவாக நீளவீட்டின் தாழ்வாரத்தில் (*Longhouse Verandah*) ஒன்றுகூடுவார்கள். தங்களின் இளைஞர்களுக்கு வழிகாட்டுவதற்கான உரைகளை நிகழ்த்துவார்கள்.  

### ஆக்கப்பூர்வமான மக்கள்

கென்னியா மக்கள் மிகவும் ஆக்கப்பூர்வமான மக்கள். அவர்கள் சொந்தமாகவே தங்களின் பிரபலமான பாடல்களை இயற்றியவர்கள். "லான் இ துயாங்" (*Lan e Tuyang*), "கெண்டாவ் பிம்பின்" (*Kendau bimbin*) மற்றும் "லெலெங் ஓயாவ் அலோங் லெலெங்" (*Leleng Oyau Along Leleng*) போன்ற மெல்லிசைப் பாடல்களைக் குறிப்பிட்டுச் சொல்லலாம்.  

இவர்களின் பிரபலமான பாரம்பரிய கென்னியா இசைக் கருவிக்கு *சத்துங் உத்தாங்* (*Jatung Utang*) என்று பெயர். மற்றோர் இசைக்கருவியின் பெயர் *சாப்பே* (*Sapeh*).

## மேற்கோள்கள்

## வெளி இணைப்புகள்
* 
* United Nations University's Our World 2.0 "Forbidden forest of the Dayak people" Digital Video: In Setulang village, near the Malay-Indonesian border, lives the “Oma’lung” tribe — a particular sub-group of Kenyah Dayak, East Kalimantan, Indonesia, on the island of Borneo
* written notes on many different varieties of Kenyah.

பகுப்பு:சரவாக்‎
பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
உக்கடம் மேம்பாலம்

**உக்கடம் மேம்பாலம்**  (Ukkadam Flyover)  கோயம்புத்தூர் நகரில் 2.5 கி.மீ. நீளமுள்ள மேம்பாலமாகக் கட்டப்பட்டு வருகிறது.  இது உக்கடம்-ஆத்துபாலம் மேம்பாலம் என்றும் அழைக்கப்படுகிறது.

## பின்னணி
2019-ஆம் ஆண்டு மேம்பாலத்துக்கான அடிக்கல் நாட்டப்பட்டது. உக்கடம் மற்றும் ஆத்துப்பாலம் சந்திப்புகளில் ஏற்படும் போக்குவரத்து நெரிசலை குறைக்கும் வகையில் இந்த மேம்பாலம் அமைக்கப்பட்டுள்ளது. 

## திட்டமிடல்
இந்த மேம்பாலம் உக்கடம் சமிக்ஞை அருகே ஒப்பணகார தெருவின் மேற்கு முனையில் தொடங்கி கரும்புகடை வழியாக ஆத்துபாலம் சந்திப்பை நோக்கிச் சென்று பொள்ளாச்சி சாலை மற்றும் பாலக்காடு சாலையில் இரண்டு கிளைகளாகப் பிரிகிறது. இந்த மேம்பாலம் சுங்கம் கிளைவழி சாலையில் வெளியேறும் மற்றும் நுழைவுப் பாதையைக் கொண்டிருக்கிறது.

## மேலும் பார்க்கவும்
*கோயம்புத்தூர் மேம்பாலங்கள்

## மேற்கோள்கள்

பகுப்பு:தமிழ்நாட்டில் பாலங்கள்
எஸ். வி. இராமதாஸ்

**எஸ். வி. இராமதாஸ்** (*S. V. Ramadas*; 1921-2004) இந்தியத் தமிழ்த் திரைப்பட நடிகராவார். இவர் தமிழ்த் திரைப்படங்களில் பெரும்பாலும் எதிர்நாயகனாக நடித்தவர். இவர் நான்கு தலைமுறையாக திரைப்படத் துறையில் 700 இற்கும் மேற்பட்ட படங்களில் நடித்தார்.

## திரைப்பட வாழ்க்கை
இவர் பல்வேறு தமிழ்த் திரைப்படங்களில் நடித்திருக்கிறார். குறிப்பாக கர்ணன் (1964), ஆயிரத்தில் ஒருவன் (1965), குழந்தைக்காக, (1968), நம் நாடு (1969), புன்னகை (1971) ஆகிய திரைப்படங்களில் நடித்திருந்தார். இவர் திரைப்படங்களின் பல்வேறு நடிகர்களுடன் இணைந்து நடித்தார். குறிப்பாக ம. கோ. இராமச்சந்திரன், சிவாஜி கணேசன், ஜெமினி கணேசன், இரவிச்சந்திரன், ஜெய்சங்கர், ஆர். முத்துராமன், இரசினிகாந்து, கமல்ஹாசன், சரத்குமார், அர்ஜுன் மற்றும் பலருடன் இணைந்து நடித்தவர்.

## நடித்த திரைப்படங்கள்

## இறப்பு
இராமதாஸ் தனது மூன்று மகன்களின் பாதுகாப்பில் கவனிக்கப்பட்டிருந்த நிலையில் 2004 ஆகத்து 8 அன்று உடல்நலக் குறைவு காரணமாக இறந்தார்.

## மேற்கோள்கள்

பகுப்பு:1921 பிறப்புகள்
பகுப்பு:2004 இறப்புகள் 
பகுப்பு:தமிழ்த் திரைப்பட நடிகர்கள்
புக்கித்தான் மக்கள்

**புக்கித்தான்** அல்லது **புக்கித்தான் மக்கள்** (மலாய்: *Kaum Bukitan*; ஆங்கிலம்: *Bukitan People* அல்லது *Baketan People*) என்பவர்கள் இந்தோனேசியாவின் கப்புவாசு உலு மாநிலத்தில் *(Kapuas Hulu Regency)* நங்கா பாலின் *(Nanga Palin)* எனும் உடபகுதியை பூர்வீகமாகக் கொண்ட பழங்குடிகள் மக்களாகும்.  

இருப்பினும் தற்போது புக்கித்தான் மக்களை மலேசியா, சரவாக் மாநிலத்தில் உள்ள பிந்துலு மாவட்டத்திலும் காணலாம்.

## வரலாறு

புக்கித்தான் மக்களின் தோற்றம் மேற்கு கலிமந்தானில் உள்ள கப்புவாசு உலுமாநிலத்தில் உள்ள நங்கா பாலின் எனும் இடத்தில் இருந்து தொடங்குகிறது. அண்டைய பழங்குடி மக்களான இபான் மக்களுடன் ஏற்பட்ட மோதல்களின் காரணமாக, புக்கித்தான் மக்களில் சிலர் தங்களின் பூர்வீக இடத்தை விட்டு வெளியேற வேண்டிய ஓர் இக்கட்டான நிலை உண்டானது.

இருப்பினும், புக்கித்தான் மக்களில் கணிசமான பெரும்பான்மை மக்கள், அவர்களின் மேற்கு கலிமந்தான் நங்கா பாலின் மூதாதையர் பிரதேசத்தில் இன்னும் காணப் படுகின்றனர். புலம்பெயர்வு நடந்த போது சிலர் அங்கேயே தங்கி விட்டனர். அவர்களின் வாரிசுகள் தான் மக்கள் தொகையில் இப்போது விரிவு கண்டு வருகின்றனர்.

### புலம்பெயர்வு

இபான் மக்களுடன் ஏற்பட்ட மோதலின் காரணமாக சிலர் சரவாக் மாநிலத்தில் உள்ள சரிபாசுக்கு (Saribas) ஓடிவிட்டனர். அந்த சரிபாசு இப்போது பெத்தோங் பிரிவில் உள்ளது. அங்கேயே குடியேறி தங்களின் புதிய சமூகத்தை உருவாக்கிக் கொண்டார்கள். 

பெத்தோங் பிரிவில் குடியேறிய சில ஆண்டுகளில், இபான் தலைவரான டின்டின் (Tindin) என்பவரின் மகனுக்கு புக்கித்தான் தலைவரான என்டிங்கி (Entinggi) என்பவரின் மகளைத் திருமணம் செய்து வைத்தார்கள்.  

### சரவாக்கிற்குள் குடியேற்றம்

அதன் மூலம் ஒரு சமாதானம் செய்து கொள்ளப்பட்டது. அதன் பிறகு, இபான்களுடன் இணைந்து வாழ்ந்தனர். அவர்களில் சிலர் 19-ஆம் நூற்றாண்டில், லுபோக் அந்து (Lubok Antu) வழியாக சரவாக்கிற்குள் சென்று குடியேறினர்.

பல ஆண்டுகளுக்குப் பிறகு, சில தவறான புரிந்துணர்வுகளால், புக்கித்தான் மக்களுக்கும் இபான் மக்களுக்கும் சண்டை ஏற்பட்டது. அதில் புக்கித்தான் மக்கள் தோற்றனர். அதன் பிறகு அவர்கள் பல்வேறு இடங்களுக்குத் தப்பிச் சென்று வாழ்ந்தனர். 

இறுதியாக பிந்துலு பிரிவில் உள்ள பாத்தாங் தாதாவ் ஆற்றின் (Batang Tatau) கிளை நதியான மெரிட் ஆற்றுப் பகுதியில் (Merit River) குடியேறினர். இன்று வரை அந்த ஆற்றுப் பகுதியின் அருகாமையில் வாழ்ந்து வருகின்றனர்.

## மேற்கோள்கள்

## வெளி இணைப்புகள்

பகுப்பு:சரவாக்‎
பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
வங்காளதேச தாவரவியல் பூங்கா

**வங்காளதேச தேசிய தாவரவியல் பூங்கா மற்றும்** **வங்காளதேச தேசிய** உலர் தாவரகம் ஆகியவை வங்காளதேசத்தின் மிகப்பெரிய தாவர பாதுகாப்பு மையமாக உள்ளன, இது சுமார்  பரப்பளைவக் கொண்ட இப்பூங்கா  டாக்கா  உயிரியல் பூங்காவிற்கு அருகில் தலைநகர் டாக்காவில்  அமைந்துள்ளது.  1961 இல் நிறுவப்பட்ட இத்தாவரவியல் பூங்கா, இயற்கை ஆர்வலர்கள் மற்றும் தாவரவியலாளர்களுக்கான அறிவுசார் மற்றும் சுற்றுலா தலமாக விளங்குகிறது. உலர் தாவரகத்தில் சுமார் 100,000 பாதுகாக்கப்பட்ட உலர் தாவரங்களின் சேகரிப்பு உள்ளது. 

டாக்காவின் வாரி பகுதியில் உள்ள பால்டா தோட்டம் நிர்வாக ரீதியாக தேசிய பூங்காவின் ஒரு பகுதியாக உள்ளது.

## பராமரிப்பு
இந்த தோட்டம் டாக்கா மிருகக்காட்சிசாலைக்கு அருகில் கற்றல் மற்றும் பொழுதுபோக்கு வசதிகளையும் வழங்கி வருகிறது. இது 57 பிரிவுகளாகப் பிரிக்கப்பட்டு, வங்காளேதசஅரசாங்கத்தின் சுற்றுச்சூழல் மற்றும் வன அமைச்சகத்தின் கீழ் வனத் துறையால் நிர்வகிக்கப்படுகிறது.

## படத்தொகுப்பு

படிமம்:Botanical Garden Dhaka Bangladesh 13.JPG|**பூங்காவின்** நுழைவாயில்
படிமம்:Botanical Garden Dhaka Bangladesh 3.JPG|கற்றாழை வீடு
படிமம்:পদ্ম পুকুর ২.jpg|*[[Victoria amazonica|விக்டோரியா அமேசானிகாவுக்கான]]* குளம்
படிமம்:Orchid House at Bangladesh National Botanical Garden Mirpur.jpg|தோட்டத்தில் ஆர்க்கிட் வீடு
படிமம்:Butterfly in Botanical Garden.jpg|தாவரவியல் பூங்காவில் வண்ணத்துப்பூச்சி
படிமம்:Tree full of fruits.jpg|பலாமரம்
படிமம்:Macro photography of a spider.jpg|சிலந்தி
படிமம்:The Ant Botanical.jpg|எறும்பு
படிமம்:Kingfisher with a catch.jpg|மீன்கொத்தி


## குறிப்புகள்


## வெளி இணைப்புகள்

* http://www.bforest.gov.bd/eco.php#national
* http://www.tourtobangladesh.com/Botanical-Garden.php
* http://www.parjatan.gov.bd/other.php#Jatiya
* http://bdlst.com/bn/Dhaka/Tourism/National-Botanical-GaRoaden

பகுப்பு:தாவரவியல் பூங்காக்கள்
பகுப்பு:வங்காளதேசம்
பகுப்பு:வங்காளதேச உயிரினங்கள்
பகுப்பு:ஆசியாவின் உலர்தாவரகங்கள்
செலாக்கோ மக்கள்

**செலாக்கோ** அல்லது **செலாக்கோ மக்கள்** (மலாய்: *Kaum Selako*; ஆங்கிலம்: *Selako People* அல்லது *Selakau People*) என்பவர்கள் இந்தோனேசியாவின் மேற்கு கலிமந்தான் (*West Kalimantan*) சம்பாசு பிராந்தியத்தில் (*Sambas Regency*) உள்ள செலாகாவ் மாவட்டம் (*Selakau District*) மற்றும் செலாகாவ் திமோர் மாவட்டம் (*Selakau Timur District*); ஆகிய மாவட்டங்களைப் பூர்வீகமாகக் கொண்ட பழங்குடி மக்கள் ஆகும். 

இருப்பினும் தற்போது மலேசியா, சரவாக் மாநிலத்தில் உள்ள லுண்டு மாவட்டத்திலும் (*Lundu District*) செலாக்கோ மக்கள் அதிகமாய் உள்ளனர்.

## பொது

சில வேளைகளில் செலாக்கோ மக்கள்; பெரும் தயாக்கு மக்கள் சமூகத்தின் (*Larger Dayak People*) ஒரு பகுதியாக வகைப்படுத்தப் படுகிறார்கள். பொதுவாக கலிமந்தான் பகுதிகளில் வாழும் செலாக்கோ பழங்குடியினர் அவ்வாறு வகைப்படுத்தப் படுகிறார்கள். 

அந்த வகையில் மேற்கு கலிமந்தான் பகுதிகளில் வாழும் செலாக்கோ பழங்குடியினர்; செலாக்கோ தயாக்குகள் (*Selako Dayaks*) என்று அழைக்கப் படுகிறார்கள். 

### காகரிங்கான் இந்து மதம்

செலாக்கோ மக்களின் தாய்மொழி செலாகோ மொழி (*Selako Language*). மற்ற தயாக்கு பழங்குடி குழுக்களைப் போலவே, செலாகோ மக்களும் காரிங்கான் இந்து மததைத் (*Kaharingan Hindu Religion*) தழுவினர். 

ஆனால் இப்போது பல செலாக்கோக்கள் கிறிசுதவர்களாக மதம் மாறி உள்ளனர். பெரும்பாலும் போர்னியோ எவாஞ்சலிக்கர்கள் (*Borneo Evangelical Church*), ஆங்கிலிகன்கள் (*Anglicans*) மற்றும் ரோமன் கத்தோலிக்கர்கள் (*Roman Catholics*). 19-ஆம் நூற்றாண்டில் சமயப் பரப்புரையாளர்களால் பெரிய அளவில் மதமாற்றம் (*Mass Conversion*) நடைபெற்றது.

## மேற்கோள்கள்

## மேலும் படிக்க

* 

## வெளி இணைப்புகள்
* Anglican prayer book for Selako users

பகுப்பு:சரவாக்‎
பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
அலகாபாத் வான் கண்காணிப்பகம்

**குசராத்து மாநிலத்தின் அலகாபாத் நகரின்** வெளியே ஜூசியின் புறநகர்ப் பகுதியில் அமைந்துள்ள அலகாபாத் வான்கண்காணிப்பகம் இந்திய தர நேரத்தைப் பராமரிக்கும் பொறுப்புடைய ஆய்வு மையமாகும். இந்த ஆய்வகம் 82.5°E தீர்க்கரேகையில் அமைந்துள்ளது, இது ஒருங்கிணைக்கப்பட்ட உலகளாவிய நேரத்தை (UTC) விட கூடுதலாக 5 மணிநேரம் மற்றும் 30 நிமிடங்கள் துள்ளியமான நேரத்தை கணக்கிட்டு வழங்கி வருகிறது.   UTC+05:30 .

## மேலும் பார்க்கவும்

* வானியல் ஆய்வகங்களின் பட்டியல்

## குறிப்புகள்

பகுப்பு:இந்தியாவில் உள்ள வானாய்வகங்கள்
கல்வாரி-வகை நீர்முழ்கிக் கப்பல் (2015)

**கல்வாரி வகை நீர்மூழ்கி கப்பல்கள்** (ஸ்கார்பீன் ரகம்) என்பவை இந்தியாவில் கட்டப்பட்டுவரும் தாக்குதல் நீர்மூழ்கி கப்பல்களாகும். இந்திய கடற்படையின் பயன்பாட்டுக்காக திட்டம் 75-ன் கீழ் 6 கல்வாரி வகை நீர்மூழ்கி கப்பல்களை மும்பையில் உள்ள மசாகன் கப்பல் கட்டும் நிறுவனத்தால் கட்டப்பட்டுவருகிறது. 2023 ஜனவரி வரையிலான காலகட்டத்தில் ஐந்து நீர்மூழ்கி கப்பல்கள் கட்டிமுடிக்கப்பட்டு, சோதனை ஓட்டத்துக்கு பின் கடற்படையில் சேர்க்கப்பட்டுவிட்டது. மீதம் உள்ள ஒரு நீர்மூழ்கி கப்பலும் (ஐ.என்.எஸ் *வாக்ஷீர்)* கட்டுமானம் முடிந்து சோதனை ஓட்டத்தை மேற்கொண்டுள்ளது.

## கல்வாரி வகை கப்பல்கள்

## மேற்கோள்கள்
புள்ளிப் பவளப் பாம்பு

alt=Calliophus gracilis|thumb| ''காலியோபசு கிராசிலிசு''
**புள்ளிப் பவளப் பாம்பு** என்பது *காலியோபிசு கிராசிலிசு* (*Calliophis gracilis*) என்பது எலாபிடே குடும்பத்தில் உள்ள பவளப்பாம்பு சிற்றினம் ஆகும். இது இந்தோனேசியா, மலேசியா, சிங்கப்பூர், தாய்லாந்து உள்ளிட்ட ஆசிய நாடுகளில் காணப்படுகிறது. நிலவாழ் வகையினைச் சேர்ந்த இந்த பாம்பு முட்டையிட்டு இனப்பெருக்கம் செய்கிறது.

## மேற்கோள்கள்

பகுப்பு:பாம்புகள்
டி. கே. ஹம்சா

**டி. கே. ஹம்சா** (*T. K. Hamza*) (பிறப்பு 14 ஜூலை 1937) ஒரு இந்திய அரசியல்வாதி ஆவார். கேரள மாநிலத்தின் வண்டூர் ஊராட்சியில் உள்ள கூரத்தில் பிறந்தவர். இவர் தில்லி பல்கலைக்கழகத்தில் இளங்கலையும்,எர்ணாகுளத்தில் உள்ள அரசு சட்டக் கல்லூரியில் சட்டப் பட்டமும் பெற்றார். 1968ல் மஞ்சேரி வழக்குரைஞர் கழகத்தில் சேர்ந்தார். 1987 முதல் 1991 வரை 8வது கேரள சட்டமன்றத்தின் பொதுப்பணித்துறை அமைச்சராக இருந்தார். இவர் கேரளாவின் மஞ்சேரி தொகுதியை பிரதிநிதித்துவப்படுத்தும் பதினான்காவது மக்களவை உறுப்பினராக இருந்தார்.இந்தியப் பொதுவுடமைக் கட்சி (மார்க்சிஸ்ட்)யின் அரசியல் கட்சியின் உறுப்பினராக உள்ளார். தற்போது கேரளாவின் வக்பு வாரியத்தின் தலைவராகப் பணியாற்றி வருகிறார்.

## வகித்த பதவிகள்
02-04-1987 முதல் 17-06-1991 வரை பணிகள், வக்பு, ஹஜ் மற்றும் உள்நாட்டு வழிசெலுத்தல் அமைச்சராக இருந்தார். 2004-2009 வரை பதினான்காவது மக்களவை உறுப்பினராக இருந்தார். பொதுக் கணக்குக் குழு (1991–93), சலுகைகள் குழு (1996–98), & (1998-01) ஆகியவற்றின் தலைவராக இருந்தார்.

1996-2001 வரை அரசு தலைமைக் கொறடாவாகவும்; காங்கிரசின் கோழிக்கோடு மாவட்ட இளைஞரணி பொதுச் செயலாளராகவும்; மலப்புறம் மாவட்ட காங்கிரசு கட்சியின் தலைவராகவும் பணியாற்றினார். 1957 இல் அகில இந்திய காங்கிரசு கடசியில் சேர்ந்த இந்திய தேசிய தொழிற்சங்க காங்கிரசிலும் பணியாற்றினார்; 1984 இல் இந்தியப் பொதுவுடமைக் கட்சி (மார்க்சிஸ்ட்)யில் இணைந்து தற்போது கட்சியின் மாவட்டக் குழு உறுப்பினராக இருக்கிறார்.

## மேற்கோள்கள்

## வெளி இணைப்புகள்
* Members of Fourteenth Lok Sabha - Parliament of India website
* Members of Kerala Legislature

பகுப்பு:மலப்புறம் மாவட்ட மக்கள்
பகுப்பு:14வது மக்களவை உறுப்பினர்கள்
பகுப்பு:1937 பிறப்புகள்
பகுப்பு:வாழும் மக்கள்
பெரம்பூர் லோகோ ஒர்க்ஸ் தொடருந்து நிலையம்

**பெரம்பூர் லோகோ ஒர்க்ஸ் தொடருந்து நிலையம்** () என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் அயனாவரம் புறநகர்ப் பகுதியில்,  (அதாவது, 13°06'29.5"N, 80°13'32.5"E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள ஒரு தொடருந்து நிலையம் ஆகும்.

இது சென்னை புறநகர் இருப்புவழி இணைப்பின் சென்னை - அரக்கோணம் பிரிவில் உள்ள ஓர் இரயில் நிலையம். இந்த நிலையம், சென்னை மத்திய தொடருந்து நிலையத்தில் இருந்து 8 கி.மீ. தூரத்தில் அமைந்துள்ளது. இது ஒருங்கிணைந்த இணைப்புப் பெட்டித் தொழிற்சாலை (உலகின் மிகப்பெரிய இரயில் வண்டி மற்றும் இயந்திரங்கள் உற்பத்தியாளர்களில் ஒன்று - இணைப்புப் பெட்டிகள் மற்றும் இயந்திரங்கள் தயாரிப்பு தொழிற்சாலைகள்) பயன்பாட்டிற்கு இலகுவாக இருக்கிறது. இந்தத் தொடருந்து நிலையத்தால் பெரம்பூர், அயனாவரம், அகரம், பெரவள்ளூர், செம்பியம், திரு. வி. க. நகர், பெரியார் நகர், ஜவஹர் நகர், வில்லிவாக்கம், கொளத்தூர் ஆகிய புறநகர்ப் பகுதிகளில் உள்ள மக்கள் பலனடைகின்றனர். 1979 ஆம் ஆண்டு நவம்பர் 29 ஆம் தேதி சென்னை - திருவள்ளூர் பிரிவின் மின்மயமாக்கலுடன் இந்த இரயில் நிலையத்தின் முதல் பாதைகள் மின்மயமாக்கப்பட்டன. இந்நிலையத்தில் பாதசாரிகள் கடந்து செல்லும் வகையில், வடக்குப் பகுதியில் சுரங்க நடைபாதை ஒன்று உள்ளது. 
## மேற்கோள்கள்

## வெளி இணைப்பு
*
Geohack

பகுப்பு:சென்னையில் உள்ள தொடருந்து நிலையங்கள்
கிளாம்பாக்கம்

**கிளாம்பாக்கம்** () என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்தில்,  (அதாவது, 12°52'10.1"N, 80°04'27.0"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள ஒரு புறநகர்ப் பகுதியாகும். ஊரப்பாக்கம், வண்டலூர், கூடுவாஞ்சேரி, பெருங்களத்தூர், தாம்பரம், முடிச்சூர் மற்றும் பீர்க்கன்கரணை ஆகியவை கிளாம்பாக்கம் பகுதிக்கு அருகிலுள்ள முக்கிய புறநகர்ப் பகுதிகளாகும். கிளாம்பாக்கம் பகுதியானது, செங்கல்பட்டு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ம. வரலட்சுமி ஆவார். மேலும் இப்பகுதி, காஞ்சிபுரம் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக க. செல்வம், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

கோயம்பேடு புறநகர் பேருந்து நிலையத்தின் அதிக கூட்ட நெரிசல் காரணமாக, பயணிகளின் சிரமங்களைக் குறைக்கும் பொருட்டு, கிளாம்பாக்கத்தில் புதிய பேருந்து நிலையம் ஒன்று கட்டப்பட்டது. இப்பேருந்து நிலையம் பயன்பாட்டிற்கு வந்ததால், தமிழ்நாட்டின் தென் மாவட்டங்களான விழுப்புரம், திருச்சிராப்பள்ளி, மதுரை, தேனி, திண்டுக்கல், சிவகங்கை, விருதுநகர், இராமநாதபுரம், தூத்துக்குடி, திருநெல்வேலி, கன்னியாகுமரி ஆகியவை சாலைப் போக்குவரத்து சேவைகளால் எளிதாக இணைக்கப்பட்டன. சுமார் 350 மாநகர இணைப்புப் பேருந்துகள், சென்னையின் முக்கிய பகுதிகளை இணைக்கும் வகையில் விடப்பட்டன. 250 பேருந்து நிறுத்துமிடங்கள், 270 கார்கள் மற்றும் 3500 இருசக்கர வாகனங்கள் நிறுத்துவதற்கான வசதிகள் ஆகியவை கொண்டு, இப்பேருந்து நிலையம் அமையவிருக்கிறது. சுமார் 40 ஏக்கர் பரப்பளவில், சுமார் ரூ.400 கோடி திட்ட மதிப்பீட்டில் இங்கு பேருந்து நிலையம் ஏற்படுத்தப்பட்டது. சென்னை விமான நிலையம் - கிளாம்பாக்கம் மெட்ரோ தொடருந்து பாதை திட்டம், தமிழக அரசின் தீவிர பரிசீலனையில் உள்ளது.

## மேற்கோள்கள்

## வெளியிணைப்பு
*
Geohack

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
சோவன் சட்டர்ஜி

**சோவன் சாட்டர்ஜி** (பிறப்பு 7 ஜூலை 1964)  இந்திய அரசியல்வாதியும் பாரதிய ஜனதா கட்சியின் முன்னாள் உறுப்பினரும் மற்றும் இந்திய மாநிலமான மேற்கு வங்காளத்தின் தலைநகரான கொல்கத்தா நகரின் முன்னாள் மேயரும் ஆவார். சாட்டர்ஜி 1985 முதல் கொல்கத்தா மாநகராட்சியின் (கேஎம்சி) மாமன்ற உறுப்பினராகபப் பணியாற்றினார். 2019 இல், பாரதிய ஜனதா கட்சியில் சேர்ந்த அவர் 2021 இல் வெளியேறினார்.

## அரசியல் வாழ்க்கை
1985 ஆம் ஆண்டு முதல் கொல்கத்தா மாநகராட்சி  மாமன்ற உறுப்பினராக இருந்த சாட்டர்ஜி, மாநகராட்சியின் 2000 முதல் 2005 வரை மாநகராட்சி மேயராகவும் பணியாற்றினார். சாட்டர்ஜி 2011 மேற்கு வங்க சட்டமன்றத் தேர்தலில் பெஹாலா புர்பா தொகுதியில் வெற்றி பெற்றார், அப்பதவியை அவர் 2016 இல் தக்க வைத்துக் கொண்டார்  .

### கொல்கத்தா மேயர்
2010 இல், அவர் தனது கட்சியான அகில இந்திய திரிணாமுல் காங்கிரஸால் கொல்கத்தா மேயராக நியமிக்கப்பட்டார்.  22 நவம்பர் 2018 அன்று தனது மேயர் பதவியை ராஜினாமா செய்தார்.

## குறிப்புகள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பிகாஷ் ரஞ்சன் பட்டாச்சார்யா

**பிகாஷ் இரஞ்சன் பட்டாச்சார்யா**  இந்திய கம்யூனிஸ்ட் கட்சியைச் சேர்ந்த அரசியல்வாதியும், வழக்கறிஞரும் ஆவார். தற்போது இந்திய கம்யூனிஸ்ட் கட்சி (மார்க்சிஸ்ட்) கட்சியின் நாடாளுமன்ற, மாநிலங்களவை உறுப்பினராகப் பணியாற்றி வருகிறார். இவர் 2005 முதல் 2010 வரை கொல்கத்தா மேயராக பணியாற்றினார். மேற்கு வங்க மாநிலத்தில் இடது முன்னணி (மேற்கு வங்கம்) தலைமையிலான கொல்கத்தா மாநகராட்சி  மேயராகப் பதவி வகித்தார்.

## மேற்கோள்கள்

பகுப்பு:1951 பிறப்புகள்
பகுப்பு:வாழும் மக்கள்
வினோத் பாயானா

**வினோத் பயானா** (*Vinod Bhayana*) ஒரு இந்திய அரசியல்வாதி ஆவார். இவர் இந்தியாவின் அரியானாவில் உள்ள ஹிசார் மாவட்டத்தில் உள்ள ஹான்சி தொகுதியின் சட்டமன்ற உறுப்பினர் ஆவார். 2019-இல் நடந்த தேர்தலில் 22,200 வாக்குகள் வித்தியாசத்தில் வெற்றி பெற்றார்.

இவரது முந்தைய பதவிக்காலத்தில்,  அரியானா அரசாங்கத்தில் சிறைகள், ஒழுங்கு மற்றும் சட்டம் மற்றும் மின்சாரத்துறையின் கீழ் தலைமை நாடாளுமன்ற செயலாளராக பணியாற்றினார்.

## அரசியல் வாழ்க்கை
பயானா தனது அரசியல் வாழ்க்கையை லோஹாரி ராகோவில் தொடங்கினார். அங்கு இவர் ஐந்து முறை கிராம ஊராட்சித் தலைவராகத் தேர்ந்தெடுக்கப்பட்டார். இவரின் தந்தை பாய் மகேஷ் சந்தர் பயானாவும் அங்கு கிராம ஊராட்சித் தலைவராக இருந்தார். வினோத் பயானா 2009-ஆம் ஆண்டில்  இருந்து சட்டமன்ற உறுப்பினராகத் தேர்ந்தெடுக்கப்பட்டார்.  2019-ஆம் ஆண்டில் இவர் மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.

## குடும்பம்
1984-ஆம் ஆண்டில், பயானா சுனிதா பயனாவை மணந்தார். தம்பதியருக்கு அன்ஷுல் பயானா, சாஹில் பயானா மற்றும் சுப்ரியா நாக்பால் ஆகிய இரண்டு மகன்கள் மற்றும் ஒரு மகள் உள்ளனர். அவர்கள் ஹன்சியில் வசிக்கின்றனர்.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பிரதிமா பூமிக்

**பிரதிமா பூமிக்** (பிறப்பு 28 மே 1969) ஒரு இந்திய அரசியல்வாதி ஆவார், அவர் தற்போது இரண்டாவது மோடி அமைச்சரவையில் சமூக நீதி மற்றும் அதிகாரமளித்தல் அமைச்சகத்தில் மத்திய இணையமைச்சராக பணியாற்றுகிறார்.   திரிபுராவை பூர்வீகமாகக் கொண்ட வடகிழக்கில் இருந்து மத்திய அமைச்சராகும் இரண்டாவது பெண்மணி இவர். மேலும் இவர் பாரதிய ஜனதா கட்சியின் உறுப்பினராக திரிபுரா மேற்கு பகுதியிலிருந்து இந்திய நாடாளுமன்றத்தின் கீழ் சபையான மக்களவைக்கும் தேர்ந்தெடுக்கப்பட்டார்.

இவர் தற்போது இந்திய சமூக நீதி மற்றும் அதிகாரமளித்தல் அமைச்சகத்தின் இணை அமைச்சராக உள்ளார்.

## கல்வி
பிரதிமா பௌமிக் 1991 இல் திரிபுரா பல்கலைக்கழகத்தின் கீழ் செயல்படும் அகர்தலா  மகளிர் கல்லூரியில் உயிரி அறிவியலில் பட்டம் பெற்றவர்.

## மக்களவை நிலைக்குழு

* உறுப்பினர், உணவு, நுகர்வோர் விவகாரங்கள் மற்றும் பொது விநியோகத்திற்கான நிலைக்குழு
* உறுப்பினர், சபையின் அமர்வில் உறுப்பினர்கள் இல்லாத குழு

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:திரிபுரா நபர்கள்
அருணா தேவி

**அருணா தேவி** (*Aruna Devi*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். பாரதிய ஜனதா கட்சியின் உறுப்பினரான இவர் தற்போது நவாடா மாவட்டத்தின் வாரிசாலிகஞ்ச் தொகுதியின் பிரதிநிதியாக பீகார் சட்டமன்ற உறுப்பினராக உள்ளார். 2000 ஆம் ஆண்டு நடைபெற்ற தேர்தலில் வெற்றி பெற்று முதல் முறையாக பீகார் சட்டமன்ற உறுப்பினராக சுயேச்சையாக தேர்ந்தெடுக்கப்பட்டார். பிப்ரவரி 2005 இல் லோக் ஜனசக்தி கட்சி வேட்பாளராக இரண்டாவது முறையாக வெற்றி பெற்றார். பின்னர் இவர் இந்திய தேசிய காங்கிரஸில் சேர்ந்தார் மற்றும் அக்டோபர் 2005 & 2010 இல் காங்கிரசு வேட்பாளராக போட்டியிட்டு ஐக்கிய ஜனதா தளத்தின்  பிரதீப் மகதோவிடம் தோல்வியடைந்தார். பின்னர் 2015 இல் பாரதிய ஜனதா கட்சிக்கு தாவி 2015 மற்றும் 2020 இல் வெற்றி பெற்றார்.

## மேற்கோள்கள்


பகுப்பு:இந்தியப் பெண் அரசியல்வாதிகள்
பகுப்பு:1976 பிறப்புகள்
பகுப்பு:வாழும் மக்கள்
ஜி. எசு. ரெட்டி

**ஜி. எசு. ரெட்டி** (*G. S. Reddi*) என்பவர் இந்திய தெலங்காணாவைச் சேர்ந்த இந்திய அரசியல்வாதி. இவர் இந்திய தேசிய காங்கிரசுகட்சியின் உறுப்பினர் ஆவார். இந்திய நாடாளுமன்றத்தின் கீழ் சபையான மக்களவைக்கு 1967ஆம் ஆண்டு நடைபெற்ற பொதுத்தேர்தலில் மிரியாலகுடா நாடாளுமன்றத் தொகுதியில் போட்டியிட்டு வெற்றிபெற்று நாடாளுமன்ற உறுப்பினராக இருந்தார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:இறந்த ஆண்டு குறிப்பிடப்படவில்லை
பகுப்பு:1917 பிறப்புகள்
பகுப்பு:4வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
தீபா தாஸ்முன்சி

**தீபா தாஸ்முன்சி** என்பவர் ஒரு இந்திய அரசியல்வாதி ஆவார். இவர் 15 வது மக்களவையில் ராய்கஞ்ச் நாடாளுமன்ற உறுப்பினராகப் பணியாற்றினார். அக்டோபர் 2012 முதல் மே 2014 வரை நகர்ப்புற வளர்ச்சிக்கான மாநில அமைச்சராக இருந்தார். இவர் இந்திய தேசிய காங்கிரஸ் கட்சியைச் சார்ந்த பிரிய ரஞ்சன் தாஸ்முன்சியின் மனைவியாவார்.

## சொந்த வாழ்க்கை
தாஸ்முன்சி 15 ஜூலை 1960 அன்று மேற்கு வங்க மாநிலம் கொல்கத்தாவில் பெனாய் கோஷ் மற்றும் துர்கா கோஷ் ஆகியோருக்கு மகளாகப் பிறந்தார். கொல்கத்தாவில் உள்ள ரவீந்திர பாரதி பல்கலைக்கழகத்தில் பயின்ற இவர்  நாடகவியலில் எம்.ஏ. பட்டம் பெற்றார்.

15 ஏப்ரல் 1994 அன்று பிரிய ரஞ்சன் தாஸ்முன்சியை மணந்த இவருக்கு ஒரு மகன் உள்ளார்.

பிரிய ரஞ்சன் தாஸ்முன்சி 2017 ஆம் ஆண்டு இறந்தார்.

## வகித்த பதவிகள்
1. 2006-2009 உறுப்பினர், கோல்போக்கரின் மேற்கு வங்க சட்டமன்ற உறுப்பினர்

2. 2009-2014 ராய்கஞ்ச் மக்களவைத் தொகுதியின் நாடாளுமன்ற உறுப்பினர் 15வது மக்களவை உறுப்பினர்

3. 31 ஆகஸ்ட் 2009 - உறுப்பினர், பணியாளர், பொதுக் குறைகள், சட்டம் மற்றும் நீதிக்கான நாடாளுமன்றக் குழு

4. 28 அக்டோபர் 2012 - நகர்ப்புற வளர்ச்சிக்கான மத்திய அமைச்சர்

## கலைத் துறைப் பங்களிப்புகள்
1984 ஆம் ஆண்டு முதல் மேடைக் கலைஞராக பங்களிப்பு செய்த இவர் தொலைக்காட்சி கலைஞர், ஆடை வடிவமைப்பாளர், கலை இயக்குநர் (தொலைக்காட்சி தொடர் மற்றும் குறும்படங்கள்) ஆகிய கலைத் துறைப் பங்களிப்பாளராக இருந்தார்.

## விளையாட்டு மற்றும் கழகங்கள்
டெல்லி பெண்கள் கால்பந்துக் கழகத்தின் தலைவராக இருந்தார்.

## பிற தகவல்கள்
முதுநிலைப் பட்டப்படிப்பில் தங்கப் பதக்கம் வென்றவர். நாடகத்துறையில் பல விருதுகளைப் பெற்றார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:15வது மக்களவை உறுப்பினர்கள்
கிறிசு இப்கின்சு

**கிறித்தோபர் யோன் இப்கின்சு** (*Christopher John Hipkins*, பிறப்பு: 5 செப்டம்பர் 1978) நியூசிலாந்து அரசியல்வாதி ஆவார். இவர் 2023 சனவரி 25 முதல் நியூசிலாந்தின் 41—ஆவது பிரதமராகவும், நியூசிலாந்து தொழிற் கட்சியின் தலைவராகவும் பதவியில் உள்ளார். இவர் 2008 முதல் ரெமுத்தாக்கா தொகுதியின் நாடாளுமன்ற உறுப்பினராக இருந்து வருகிறார். இப்கின்சு தொழிற்கட்சியின் கல்வி செய்தித் தொடர்பாளராக எதிர்க்கட்சியில் பணியாற்றினார். ஆறாவது தொழிற்கட்சி அரசில், இவர் முன்பு கல்வி, காவல்துறை, பொது சேவை அமைச்சுகளிலும், சபைத் தலைவராகவும் பணியாற்றினார்.

2023 சனவரி 21 இல் பிரதமர் யசிந்தா ஆடர்ன் தொழிற்கட்சித் தலைவர் பதவியில் இருந்து விலகுவதாக அறிவிக்கப்பட்ட நிலையில், தொழிற்கட்சியின் தலைவராக இப்கின்சு ஒரே வேட்பாளராகப் போட்டியிட்டார். இவர் 2023 சனவரி 22 அன்று கட்சித் தலைவராகப் போட்டியின்றித் தேர்ந்தெடுக்கப்பட்ட பின்னர் கட்சியின் தலைவரானார். இதன் விளைவாக 2023 சனவரி 25 அன்று ஆளுநரால் பிரதமராக நியமிக்கப்பட்டார். இவர் 2023 பொதுத் தேர்தலில் தொழிற் கட்சியை வழிநடத்துவார் என்று எதிர்பார்க்கப்படுகிறது.

## மேற்கோள்கள்

## வெளி இணைப்புகள்

* Profile on the New Zealand Parliament website
* Profile at New Zealand Labour Party
* MPs webpage

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:நியூசிலாந்தின் பிரதமர்கள்
பகுப்பு:நியூசிலாந்து அரசியல்வாதிகள்
ரத்னமாலா சவனுர்

**ரத்னமாலா தரேஷ்வர் சவனுர்** (பிறப்பு 1950) முன்பு ஜனதா தளம் கட்சியிலும் தற்போது  (மதச்சார்பற்ற) ஜனதா தளம் கட்சியிலும் செயல்படும்  இந்திய அரசியல்வாதி ஆவார்.11 வது மக்களவை உறுப்பினராக இருந்த இவர் குஜ்ரால் அமைச்சரவையில் திட்டமிடல் மற்றும் அமலாக்கத்துறை இணை அமைச்சராகப் பணியாற்றினார்.

## ஆரம்ப கால வாழ்க்கை
சவனூர் கர்நாடகாவின் பெல்காம் மாவட்டத்தில் 3 திசம்பர் 1950 இல் பிறந்தார், ஸ்ரீ கோபால்ராவ் மசாஜி போலின் மகளான இவர் கோலாப்பூரில் உள்ள சட்டக் கல்லூரியில் இளங்கலை சட்டப் பட்டம் பெற்றுள்ளார்.

ச

## தனிப்பட்ட வாழ்க்கை
அவர் 12 மே 1974 இல் தரேஷ்வர் சவனூர் என்பவரை மணந்த அவருக்கு இரண்டு மகள்கள் உள்ளனர்.

## குறிப்புகள்


பகுப்பு:11வது மக்களவை உறுப்பினர்கள்
பகுப்பு:பெளகாவி மாவட்ட மக்கள்
பகுப்பு:வாழும் மக்கள்
பகுப்பு:1950 பிறப்புகள்
கெமிபங்காரசு

**கெமிபங்காரசு** (*Hemibungarus*) என்பது பட்டைகளுடன் கூடிய பவளப்பாம்புகள் என்று அழைக்கப்படும் நச்சுத்தன்மையுள்ள எலாபிட் பாம்புகளின் பேரினமாகும்.

## பரவல்
கெமிபங்காரசு பேரினத்தினைச் சேர்ந்த பாம்புச் சிற்றினங்கள் பிலிப்பீன்சில் மட்டுமே காணப்படுகின்றன.

## சிற்றினங்கள்
* பட்டைப் பவளப்பாம்பு, *கெமிபங்காரசு காலிகாசுடர்* (வீக்மேன், 1835)
* பிலிப்பீன்சு பவளப்பாம்பு, *கெமிபங்காரசு ஜெமியானுலிசு* (பீட்டர்சு, 1872)
* மெக்லங்க் பிலிப்பீன்சு பவளப்பாம்பு, *கெமிபங்காரசு மெக்லுங்கி* (டெய்லர், 1922)

## மேற்கோள்கள்

பகுப்பு:பாம்புகள்
பகுப்பு:பிலிப்பீனிய உயிரினங்கள்